Podľa článku 10 Pokrajinského parlamentného uznesenia o pridelení rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV č. 14/15) a článku 16 odsek 2 Pokrajinského parlamentného uznesenia o pokrajinskej správe (Úradný vestník APV č. 37/14, 54/14 – iné uznesenie a 37/16) pokrajinský tajomník vzdelávania, predpisov, správy a národnostných menšín – národnostných spoločenstiev vyniesol

**PRAVIDLÁ**

**O PRIDELENÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU VZDELÁVANIA, PREDPISOV, SPRÁVY, NÁRODNOSTNÝCH MENŠÍN – NÁRODNOSTNÝCH SPOLOČENSTIEV NA FINANCOVANIE A SPOLUFINANCOVANIE MODERNIZÁCIE INFRAŠTRUKTÚRY USTANOVIZNÍ ZÁKLADNÉHO A STREDNÉHO VZDELÁVANIA A VÝCHOVY A ŽIACKEHO ŠTANDARDU NA ÚZEMÍ**

**AUTONÓMNEJ POKRAJINY VOJVODINY**

Článok 1

Týmito pravidlami sa upravujú podmienky, spôsob a kritériá pridelenia rozpočtových prostriedkov, ustanovizniam základného a stredného vzdelávania a výchovy a žiackeho štandardu na území AP Vojvodiny na financovanie a spolufinancovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území AP Vojvodiny v súlade s apropriáciámi schválenými uznesením o rozpočte Autonómnej pokrajiny Vojvodiny v rámci osobitného oddielu Pokrajinského sekretariátu vzdelávania, predpisov, správy a národnostných menšín – národnostných spoločenstiev (ďalej: sekretariát).

Pod modernizáciou infraštruktúry ustanovizní základného a stredného vzdelávania a výchovy a žiackeho štandardu na území AP Vojvodiny v zmysle týchto pravidiel sa rozumie výstavba a dostavba, rekonštrukcia, adaptácia, sanácia, investičná údržba objektov, bežná údržba budov a objektov, obstarávanie technickej dokumentácie a obstaranie zariadenia.

Článok 2

Nárok na pridelenie prostriedkov majú ustanovizne základného a stredného vzdelávania a výchovy a žiackeho štandardu na území AP Vojvodiny, ktorých zakladateľkou je Srbská republika, autonómna pokrajina alebo jednotka lokálnej samosprávy (ďalej: užívatelia).

Článok 3

Pridelenie prostriedkov na financovanie a spolufinancovanie na účely z článku 1 koná sa prostredníctvom súbehu.

Súbeh možno vypísať na určitý účel, viacej účelov alebo všetky účely z článku 1 odsek, 2 čo sa určuje súbehom.

Súbeh obsahuje údaje o názve aktu, na základe ktorého sa vypisuje súbeh, výška celkových prostriedkov určených na pridelenie súbehom, kto sa môže prihlásiť na súbeh a na ktoré účely, spôsob a lehota podávania prihlášok na súbeh, ako aj inú dokumentáciu, ktorou sa dokazuje splnenie podmienok na podávanie prihlášok na súbeh a kritériá hodnotenia prihlášok.

Článok 4

Súbeh sa uverejňuje a oficiálnej webovej stránke sekretariátu v Úradnom vestníku Autonómnej pokrajiny Vojvodiny a v jednom z verejných médií, ktoré kryje celé územie AP Vojvodiny.

Súbeh možno uverejňovať aj v jazykoch národnostných menšín – národnostných spoločenstiev, ktoré sú v úradnom použití orgánov AP Vojvodiny.

Článok 5

Prihláška na súbeh sa podáva v písomnej podobe, na jednotnom tlačive, ktoré sa uverejňuje na webovej stránke sekretariátu a ktoré obsahuje údaje o podávateľovi, názov projektu, obdobie uskutočnenia, plánované aktivity, očakávané výsledky, finančný plán ako aj plánovaná lehota ukončenia projektu.

Sekretariát si vyhadzuje právo od podávateľa prihlášky, podľa potreby, žiadať si dodatočnú dokumentáciu a informácie.

Článok 6

Komisia nebude rozoberať:

- neúplné prihlášky,

- oneskorené prihlášky (zaslané po uplynutí lehoty, ktorá je určená ako posledný deň súbehu),

- nedovolené prihlášky (prihlášky zaslané neoprávnenou osobou alebo subjektom, ktoré nie sú určené v súbehu,

- prihlášky, ktoré sa nevzťahujú na súbehom určené účely,

- prihlášky užívateľov, ktorí v predchádzajúcom období nezdokladovali prostriedky pridelené z pokrajinského rozpočtu prostredníctvom finančných a opisných správ.

Článok 7

Kritériá na zhodnotenie prihlášok sú:

1. význam uskutočnenia projektu vo vzťahu na bezpečnosť žiakov, učiteľov a zamestnancov, ktorí používajú objekty,

2. význam uskutočnenia projektu vo vzťahu na zabezpečenie kvalitných podmienok na uskutočnenie výchovno-vzdelávacej práce,

3. finančná oprávnenosť projektu,

4. udržateľnosť projektu

5. lokálny resp. regionálny význam projektu

6. aktivity, ktoré sú podniknuté za účelom uskutočnenia projektu,

7. zabezpečené zdroje prostriedkov na uskutočnenie projektu.

Článok 8

Pokrajinský tajomník poverený úkonmi vzdelávania (ďalej: pokrajinský tajomník) zriaďuje komisiu na uskutočnenie súbehu (ďalej: komisia).

Komisia rozoberá podané prihlášky na súbeh.

Po rozoberaní podaných prihlášok na súbeh, komisia zostavuje zdôvodnený návrh na pridelenie prostriedkov a odovzdáva ho pokrajinskému tajomníkovi.

Článok 9

Pokrajinský tajomník rozoberá návrh komisie a rozhoduje o pridelení prostriedkov užívateľom rozhodnutím.

Rozhodnutie z odseku 1 tohto článku je konečné.

Výsledky súbehu sa uverejňujú na webovej stránke sekretariátu.

Článok 10

Povinnosť pridelenia prostriedkov si sekretariát preberá na základe zmluvy, v zmysle zákona, ktorým sa upravuje rozpočtový systém.

Článok 11

Užívateľ je povinný pridelené prostriedky používať účelovo a podľa zákona a neminuté prostriedky vrátiť do rozpočtu AP Vojvodiny.

Užívateľ je povinný podať správu o používaní prostriedkov, najneskôr v pätnásťdňovej lehote po dni určenom na uskutočnenie účelu, pre ktorý sú prostriedky pridelené, s príslušnou dokumentáciou overenou zodpovednými osobami.

Užívateľ je povinný získané prostriedky vrátiť do rozpočtu AP Vojvodiny, ak sa zistí, že sa nepoužívajú na uskutočnenie účelu, pre ktorý sú pridelené.

Ak užívateľ neodovzdá správu z odseku 2 tohto článku, stratí nárok, aby sa uchádzal o pridelenie prostriedkov s novými programami resp. projektami.

V prípade podozrenia, že pridelené prostriedky v jednotlivých prípadoch nie sú účelovo použité, sekretariát začne konanie pred pokrajinským orgánom správy príslušným pre rozpočtovú dokumentáciu, kvôli kontrole účelového a zákonného používania prostriedkov.

Článok 12

Dňom nadobudnutia účinnosti týchto pravidiel zaniká účinnosť Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na finančné zabezpečenie zariadenia pre školy základného vzdelávania a výchovy a pre školy stredného vzdelávania na území Autonómnej pokrajiny Vojvodiny (Úradný vestník číslo 16/15) a Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie obstarania zariadenia pre ustanovizne žiackeho štandardu v Autonómnej pokrajine Vojvodine (Úradný vestník APV číslo 16/15).

Článok 13

Tieto pravidlá nadobúdajú účinnosť dňom zverejnenia Úradným vestníkom AP Vojvodiny a budú zverejnené na oficiálnej webovej stránke Pokrajinského sekretariátu vzdelávania, predpisov, správy a národnostných menšín – národnostných spoločenstiev.

Číslo: 128-451-27/2017-04 POKRAJINSKÝ TAJOMNÍK

Nový Sad 17. januára 2017

Mihály Nyilas v. r.